|  |
| --- |
| **Частична предварителна оценка на въздействието** |
| **Институция:****Министерство на земеделието****Изпълнителна агенция по лозата и виното** | **Нормативен акт:**Проект на Постановление на Министерския съвет за приемане на Тарифа за таксите, които се събират от Изпълнителната агенция по лозата и виното  |
|  |  |
| **Лица за контакт:**Даниела Фърцова – главен директор на Главна дирекция „Контрол в лозаро-винарския сектор“; | **Телефон и ел. поща:**телефон за връзка: 02 9708 116електронна поща: d.fartzova@eavw.com |
| Константин Драганов – началник на отдел „Регулаторни мерки и производствен потенциал“; | телефон за връзка: 02 9708 113електронна поща: kdraganov@eavw.com |
| Мария Божилова – главен юрисконсулт, дирекция „Административно, правно обслужване и финансово-стопански дейности“. | телефон за връзка: 02 9708 120електронна поща: mbojilova@eavw.com |
| **1. Проблем/проблеми за решаване:** **Проблем 1 „Невъзможност за събиране на предвидените такси за извършваните административни услуги “***1.1. Кратко опишете проблема/проблемите и причините за неговото/тяхното възникване. По възможност посочете числови стойности.* След проведена комуникация с Европейската комисия и направен анализ на отправените бележки, както и след идентифициране на основни слабости и трудности, съществуващи към момента в резултат на прилагането на действащия Закон за виното и спиртните напитки (ЗВСН), Република България е поела ангажимент да подготви нов законопроект, съобразен с Европейското законодателство и проблемите, предизвикани от спецификите на националната организация в сектора. До момента предложените промени в законодателството, чрез проект на нов ЗВСН не са реализирани, което налага приемане на Тарифа за таксите, съгласно сега действащия закон. Прилаганата в момента Тарифа за таксите, които се събират от Изпълнителна агенция по лозата и виното е приета с ПМС № 337 от 2006 г. на основание § 1а от допълнителните разпоредби на Закона за виното и спиртните напитки (ЗВСН 1999 отм.). Създалата се ситуация води до установяване на специфични проблеми, свързани с дейността на специализираната администрация, отговаряща за прилагането на закона и невъзможността за събиране на предвидените такси за извършваните административни дейности и услуги. Стойностите в досега действащата тарифа не са актуализирани и привеждани в съответствие с действащите пазарни цени повече от 10 години. В сега действащата Тарифа съществува препращане към разпоредби от отменения Закон за виното и спиртните напитки (ЗВСН 1999 отм.), които не съответстват на текстовете, които са в сила в момента.* Не е предвидено законово основание за съществуването на такса за издаване на сертификат за безопасност на виното за вино, предназначено за износ в трети страни по чл. 2, ал. 8 от ЗВСН;
* Не е предвидено законово основание за съществуването на такса за заверяване на сертификат за произход на грозде по чл. 10, ал. 2 от ЗВСН;
* Не е предвидено законово основание за съществуването на такса за разглеждане на заявление по чл. 30, ал. 2, т. 2 от ЗВСН за настъпила промяна на вписаните в лозарския регистър по чл. 27 от ЗВСН обстоятелства;
* Не е предвидено законово основание за съществуването на такса за разглеждане на заявление по чл. 32, ал. 2, във връзка с чл. 33, ал. 1 от ЗВСН за настъпила промяна в структурата на лозарското стопанство;
* Не е предвидено законово основание за съществуването на такса за издаване на удостоверение за производство на сортово вино по чл. 39, ал. 1 и ал. 2 от ЗВСН.

*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да бъде решен чрез промяна в организацията на работа и/или чрез въвеждане на нови технологични възможности, тъй като основната причина за предложеното приемане на Тарифа за таксите, които се събират от Изпълнителна агенция по лозата и виното, е въвеждането на нови такси, съгласно действащия ЗВСН. Таксите са предвидени при предоставяне на административни услуги, заявени по искане на физически и юридически лица. *1.3. Посочете защо действащата нормативна рамка не позволява решаване на проблема/проблемите.*Действащата в момента Тарифа за таксите, които се събират от Изпълнителната агенция по лозата и виното е приета с ПМС № 337 от 2006 г. на основание § 1а от допълнителните разпоредби на Закона за виното и спиртните напитки (ЗВСН 1999 отм.)*1.4. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*Последваща оценка на въздействие не е извършвана.*1.5. Посочете задължителните действия, произтичащи от нормативни актове от по-висока степен или актове от правото на ЕС.*С проекта не се транспонират актове на институции на Европейския съюз. |
| **2. Цели:**Привеждане на таксите, предвидени в ЗВСН, в съответствие с действащото законодателство и актуализиране на техния размер.*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** **1. *Първостепенен разпоредител с бюджет, чийто бюджет засяга проекта на Тарифа на таксите* - 1 бр.**Министерство на земеделието **2. *Второстепенен разпоредител с бюджет, чийто бюджет засяга проекта на Тарифа на таксите* – 1 бр.**Изпълнителна агенция по лозата и виното **3. *Стопански субекти, осъществяващи дейностите:* общо 3 830 стопански субекти, в т.ч.: регистрирани гроздопроизводители, съгласно сега действащия ЗВСН – 3 494 бр.; производители на вино, оцет и ароматизирани лозаро-винарски продукти – 336 бр.**Това са регистрирани гроздопроизводители, винопроизводители, включително производители на ароматизирани лозаро-винарски продукти, плодово вино, продукти на основата на плодово вино и производителите на оцет в лозарския регистър, поддържан от Изпълнителна агенция по лозата и виното.*Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Това е вариант без предприемане на действия, които да допринесат за постигане на описаните цели. Не се инициира приемане на Тарифа за таксите, които се събират от Изпълнителна агенция по лозата и виното по Закона за виното и спиртните напитки (ЗВСН). Остава в сила действащата към момента тарифа, която е приета на основание отменения ЗВСН от 1999 г. В този случай няма да е налице съответствие с разпоредбите на действащото законодателство. В сега действащата Тарифа са налице такси, за които няма законово основание. **Положителни (икономически/социални/екологични) въздействия:**Не се очакват положителни икономически, социални и екологични въздействия.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Няма да се създаде нормативно основание за събиране на такси за извършваните административни услуги от ИАЛВ. Това налага допълнителна бюджетна субсидия на тези дейности, което води до допълнителни разходи за държавния бюджет. Съществуващите държавни такси няма да бъдат приведени в съответствие с настъпилите промени в стойността на материалите, въз основа на които е направено изчислението по Методиката по чл. 7а от Закона за ограничаване на административното регулиране и административния контрол върху стопанската дейност. Липсата на регламентирани такси няма да позволи тяхното събиране от физически и юридически лица, желаещи да ползват съответните административни услуги, обвързани с предварителното заплащане на такива. *(върху всяка заинтересована страна/група заинтересовани страни)***Специфични въздействия:** Няма**Въздействия върху малките и средните предприятия:** Няма**Административна тежест:** Няма *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 „Приемане на Постановление на Министерския съвет за приемане на Тарифа за таксите, които се събират от Изпълнителна агенция по лозата и виното“****Описание:**Приемането на нова Тарифа за таксите, които се събират от Изпълнителна агенция по лозата и виното, ще даде възможност да бъдат събирани ефективно, предвидените в ЗВСН такси. Предвижда се да бъдат въведени нови такси за следните услуги:- за издаване на сертификат за безопасност на вино, предназначено за износ в трети страни по чл. 2, ал. 8 от ЗВСН (издава се в случай че държавата вносител е въвела такова изискване). Административната услуга е № 1884 в административния регистър;- за заверяване на сертификат за произход на грозде по чл. 10, ал. 2 от ЗВСН. Административната услуга е № 2530 в административния регистър; - за разглеждане на заявление по чл. 30, ал. 2, т. 2 от ЗВСН за настъпила промяна на вписаните в лозарския регистър по чл. 27 от ЗВСН обстоятелства (подава се от регистрирани вино/оцетопроизводители). Подаването на заявление не е отделна административна услуга, а е свързана с административна услуга № 897 по чл. 27 от ЗВСН.- за разглеждане на заявление по чл. 32, ал. 2, във връзка с чл. 33, ал. 1 от ЗВСН за настъпила промяна в структурата на лозарското стопанство (подава се от гроздопроизводители). Подаването на заявление не е отделна административна услуга, а е свързана с административна услуга № 897 по чл. 27 от ЗВСН;- за издаване на удостоверение за производство на сортово вино по чл. 39, ал. 1 и ал. 2 от ЗВСН. Административната услуга е № 483 в административния регистър.Актуализирани са таксите, събирани от ИАЛВ за извършване на физико-химичен и/или микробиологичен анализ, като те са увеличени спрямо утвърдените стойности в сега действащата тарифа. Промяната е обусловена най-вече от увеличените разходи за консумативи и разходите, свързани с издръжката на тази дейност. Вино- и гроздопроизводителите ще заплащат такси за предвидените в ЗВСН услуги, но не се очаква това да доведе до съществена финансова тежест за производителите.Размерът на таксите е изцяло съобразен с разходите, които администрацията прави за предоставянето им при съобразяване с Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност.В този случай се постига съответствие с действащото законодателство по отношение на правното основание за събиране на таксите.**Положителни (икономически/социални/екологични) въздействия:**С проекта на акт ще се осигури по-ефективно изпълнение на контролните функции на ИАЛВ по спазването на изискванията на националното законодателство и европейското право по отношение на производствения потенциал, гроздето, предназначено за производство на вино, производството, преработката и търговията на лозаро-винарски продукти, оцет и плодови вина. С проекта на акт ще се актуализират, предвидените в Закона за виното и спиртните напитки такси за съответните услуги и дейности, предоставяни от Изпълнителна агенция по лозата и виното.Новата Тарифа за таксите е приведена в съответствие с Методиката по чл. 7а от Закона за ограничаване на административното регулиране и административния контрол върху стопанската дейност, като стойността на предоставяните услуги е актуализирана, съобразно настъпилите промени в стойността на материалите, въз основа на които е остойностена услугата. При определянето на размера на таксите са използвани данните за актуалните разходи за материали и труд, съобразно Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност. Поради настъпила промяна в стойността на разходите за предоставяне на услугите и дейностите, а именно в стойността на основните консумативи, спрямо стойността на същите използвани за формирането на таксите от 2010 г., е установена необходимост от незначително увеличение на размера на таксите. Средното увеличение на таксите на извършваните лабораторни анализи е 23 %. Очакваното увеличение на приходите по актуализираната Тарифа за таксите е в размер на около 40 150 лв. годишно. Същите в процентно изражение се равняват на 0,04 % от общите приходи събирани в системата на Министерство на земеделието, поради което представляват несъществена част от приходна страна.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:** Не се очаква отрицателно икономическо, социално и екологично въздействие. *(върху всяка заинтересована страна/група заинтересовани страни)***Специфични въздействия:** Няма**Въздействия върху малките и средните предприятия:** За услугите, които администрацията предоставя ще бъдат въведени нови такси. По този начин се постига баланс между ползите и разходите на администрацията и частните субекти. Така частните субекти няма да получават услуга за сметка на бюджета, а ще бъдат натоварени с допълнителни, но несъществени разходи.**Административна тежест:** Ще се повиши, както за юридическите лица, така и за физическите лица, регистрирани съгласно ЗВСН като гроздо- и винопроизводители, като предвижданите разходи ще са несъществени от гледна точка на техния размер. Средното увеличение на таксите на извършваните лабораторни анализи е 23 %. Очакваното увеличение на приходите по актуализираната Тарифа за таксите е в размер на около 40 150 лв. годишно. Същите в процентно изражение се равняват на 0,04 % от общите приходи събирани в системата на Министерство на земеделието, поради което представляват несъществена част от приходна страна.*(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1****„Без действие“** | **Вариант 2** |
| ***Ефективност*** | **Цел:** Съответствие с действащото законодателство и актуализиране размера на таксите | 3 | 1  |
| ***Ефикасност*** | **Цел:** Съответствие с действащото законодателство и актуализиране размера на таксите | 3 | 1  |
| ***Съгласуваност*** | **Цел:** Съответствие с действащото законодателство и актуализиране размера на таксите | 3 | 2 |

Сравнението по критериите - ефективност, ефикасност и съгласуваност на двата предложени варианта показва, че при прилагане на Вариант 2 ще бъде постигната заложената цел, поради което Вариант 2 е препоръчителният вариант. *1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите: ефективност, чрез която се измерва степента, до която вариантите постигат целите на предложението;ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;съгласуваност, която показва степента, до която вариантите съответстват на действащите стратегически документи.* |
| **6. Избор на препоръчителен вариант:** **По проблем 1: Вариант 2 „Приемане на Постановление на Министерския съвет за приемане на Тарифа за таксите, които се събират от Изпълнителна агенция по лозата и виното“** *Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**Извършването на лабораторни анализи по искане на физически и юридически лица, нямат характер на административна услуга по смисъла на § 1, т. 2 от ДР на Закона за администрацията, но същите са регламентирани в ЗВСН (чл. 180, ал. 4) и съответно в Тарифа за таксите, които се събират от Изпълнителната агенция по лозата и виното, като за тях са съобразени всички изисквания, регламентирани с Методиката за определяне на разходоориентиран размер на таксите по чл. 7а от ЗОАРАКСД. Лабораторните анализи представляват дейност, предоставяна от ИАЛВ. През 2021 г. са издадени общо 2 255 броя протоколи от изпитване след извършване на физикохимичен и микробиологичен анализ на лозаро-винарски продукти – 944 броя са издадени от ИЛ София и 1 311 броя от ИЛ Пловдив.Към настоящият момент, поради липса на друга възможност, предоставянето на посочените лабораторни анализи могат да бъдат предоставяни единствено чрез регламентирането на държавни такси в Тарифа за таксите, които се събират от Изпълнителната агенция по лозата и виното по реда на ЗВСН. Административната тежест ще се повиши както за юридическите лица, така и за физическите лица, регистрирани като гроздо- и винопроизводители, съгласно ЗВСН, като предвижданите разходи ще са несъществени от гледна точка на техния размер. Средното увеличение на таксите на извършваните лабораторни анализи е 23 %. Очакваното увеличение на приходите по актуализираната Тарифа за таксите е в размер на около 40 150 лв. годишно. Същите в процентно изражение се равняват на 0,04 % от общите приходи събирани в системата на Министерство на земеделието, поради което представляват несъществена част от приходна страна.*1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**Извършването на лабораторни анализи по искане на физически и юридически лица, няма характер на административна услуга, регламентирана със закон или подзаконов нормативен акт.Към настоящия момент, поради липса на друга възможност, предоставянето на посочените лабораторни дейности могат да бъдат предоставяни единствено чрез регламентирането на държавни такси в Тарифата за таксите, които се събират от Изпълнителна агенция по лозата и виното по ЗВСН. Размерът на таксите е в съответствие с необходимите материално-технически и административни разходи, за извършване на съответната дейност и е определен по Методиката за определяне на разходоориентиран размер на таксите по чл. 7а от Закона за ограничаване на административното регулиране и административния контрол върху стопанската дейност и разходването им. За всяка предложена такса е разработена план-сметка за нейното формиране.Размерът на таксите включва направените преки и непреки разходи, свързани с предоставянето на съответните дейности и услуги на физически или юридически лица. Всички преки и непреки разходи, които могат да бъдат пряко свързани с предоставянето на услугата са посочени в стойността на услугата, а тези за които не е възможно е възприет принципа за пропорционално разпределение на направените разходи от административния орган, който е представен като процент (%) на общо административни разходи. *1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът не подлежи на нотификация по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество.*1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?**Не се създават нови регистри, както и не се засягат съществуващи такива. *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**Предвижданите разходи ще са несъществени от гледна точка на техния размер. Средното увеличение на таксите на извършваните лабораторни анализи е 23 %. Очакваното увеличение на приходите по актуализираната Тарифа за таксите е в размер на около 40 150 лв. годишно. Същите в процентно изражение се равняват на 0,04 % от общите приходи събирани в системата на Министерство на земеделието, поради което представляват несъществена част от приходна страна.*Изборът следва да е съотносим с посочените специфични въздействия на препоръчителния вариант.*Промените в административните режими и допълнителната финансова тежест биха оказали влияние върху МСП, които реално са преобладаващите стопански субекти в сектора.Извършен е т.нар. „МСП-тест“ в съответствие с Ръководството за извършване на оценка на въздействие на законодателството. Направен е опит да се оценени размера на пазара, засегнат от регулацията, конкретните засегнати страни, като в рамките на наличната информация са прогнозирани и разходите, които ще понесат отделни групи засегнати страни във връзка с приемането на Тарифа за таксите.Предприятията, които биха били засегнати от проекта на Тарифа за таксите, попадат в класификация по КПИД – 2015, на НСИ представена в Таблица 1.За да се прецени размера и финансово-административната тежест и въздействието върху стопанската активност на засегнатите потребители (от данните е видно, че те са преобладаващо МСП), бе извършен и по-детайлен анализ, включително с количествени оценки и прогнози представени по-долу, а също така бе взето предвид мнението на активните производители чрез анализ на представителна извадка. Анализирано бе мнението на вино- и гроздопроизводители от представителна извадка но МСП относно административните режими по ЗВСН и свързаните с тях нови такси, които се предвижда да бъдат включени в Тарифата за таксите.Мнение изразиха 101 производители (30%) от общо 336 регистрирани и водени на отчет в ИАЛВ. Болшинството от анкетираните считат новите административни режими и таксите за приемливи, тъй като няма да имат съществено финансово отражение върху бизнеса. Процентното разпределение за приемливостта на предвижданите 5 (пет) нови такси за административно обслужване и процедурите по администрирането са обобщени в таблицата по-долу.**Таблица 1:**

|  |  |  |  |  |  |  |
| --- | --- | --- | --- | --- | --- | --- |
| **Сектор** | **Раздел (двузначен код)** | **Клас (четиризна****чен код)** | **КПИД -2015** | **Брой МСП в обхвата на регула****цията** | **Описание според КПИД - 2015 НСИ** | **Брой МСП обхванати от регула цията** |
| **А** | **11** | **11.02** | 11.02.11 | **36** | Производство на пенливи вина от прясно грозде  | **25** |
| **А** | **11** | **11.02** | 11.02.12 | **263** | Производство на вина от прясно грозде, без пенливи вина и вина от ферментирала гроздова мъст | **183** |
| **А** | **11** | **11.04** | 11.04.10 | **131** | Производство на вермути и други ароматизирани вина от прясно грозде | **101** |
| **А** | **01** | **01.21** | 01.21.1101.21.12 | **3494** | Отглеждане на винено и десертно грозде | **н/а\*** |

*\* Потърсено е мнението на максимално възможен брой производители чрез национални и регионални браншови организации и сдружения* *Източник: НСИ, регистри на ИАЛВ* При определяне на извадката от респонденти е подходено по следния начин:* Използвани са данни от териториалните звена на ИАЛВ и общия регистър – „Справка за изкупени количества винено грозде по винарски предприятия – Реколта 2020 г.“ на база на който е изготвена селекцията с адресати. Мнението са си дали всички регистрирани производители изкупували грозде през 2020 г. Използвани са данните от регистрите на ИАЛВ и са селектирани 259 предприятия, при общо 336 бр. регистрирани и водени на отчет в ИАЛВ. Поискано е мнението на описаните по-долу 259 предприятия, водени на отчет в ИАЛВ.
* Резултатите от отговорите са обобщени по-долу в Таблица 2:

**Таблица 2:**

|  |  |  |  |  |
| --- | --- | --- | --- | --- |
| **Административен режим и предвиждана такса за извършване на услугата** | **Приемлив** | **Неприемлив** | **Не мога да преценя** | **% на отговорили неприемлив** |
| 1 Издаване на сертификат за безопасност на виното за вино, предназначено за износ в трети страни по чл. 2, ал. 8 от ЗВСН – определена такса в тарифата 20 лв. | 44 | 38 | 19 | 38% |
| 2 Заверяване на сертификат за произход на грозде по чл. 10, ал. 2 от ЗВСН - определена такса в тарифата 3 лв. | 56 | 29 | 16 | 16% |
| 3 Разглеждане на заявление по чл. 30, ал. 2, т. 2 от ЗВСН за настъпила промяна на вписаните в лозарския регистър по чл. 27 от ЗВСН обстоятелства (подава се от регистрирани вино/ оцетопроизводители) - определена такса в тарифата 12 лв. | 74 | 21 | 6 | 21% |
| 4 Разглеждане на заявление по чл. 32, ал. 2, във връзка с чл. 33, ал. 1 от ЗВСН за настъпила промяна в структурата на лозарското стопанство (подава се от гроздопроизводители) - определена такса в тарифата 12 лв. | 68 | 25 | 8 | 25% |
| 5 Издаване на удостоверение за производство на сортово вино по чл. 39, ал. 1 и ал. 2 от ЗВСН - определена такса в тарифата 20 лв. | 17 | 35 | 49 | 35% |

 |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани специфични потенциални рискове. *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Съгласно чл. 26 от Закона за нормативните актове Проектът на Постановление на Министерски съвет за приемане на Тарифа за таксите, които се събират от Изпълнителна агенция по лозата и виното ще бъде публикуван на интернет страницата на Министерството на земеделието и на Портала за обществени консултации за срок от 30 дни.*Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури* |
| **8. Приемането на нормативния акт произтича ли от правото на Европейския съюз?*** 1. *Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*

*1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?***(преценка съгласно чл. 20, ал. 3, т. 2 от Закона за нормативните актове)* |
| **10. Приложения:** Калкулации за извършване на физикохимичен и микробиологичен анализ на продуктите, съгласно чл. 180, ал. 1 от ЗВСН. Анализите се осъществяват от акредитираните лаборатории (в София и Пловдив) на ИАЛВ.*Приложете необходимата допълнителна информация и документи.* |
| **11. Информационни източници:**Закон за виното и спиртните напитки; Лозарски регистър; НСИ и регистри на ИАЛВ*Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорен за извършването на частичната предварителна оценка на въздействието:****Име и длъжност:** Даниела Фърцова – главен директор на Главна дирекция „Контрол в лозаро-винарския сектор“ **Дата:** 27.04.2022 г.**Подпис:**  |